Puzzle

Puzzle bat buru-hausgarri mota bat da, elkarri lotuta eta mosaikoan dauden piezak mihiztatu behar dira, askotan modu irregularrean, eta horietako bakoitzak irudi baten zati bat izan ohi du. Mihiztatzen direnean, puzzlearen piezek irudi osoa ematen dute.

XVIII. mendean, puzzleak sortzeko, irudi bat margotzen zuten zur lau eta angeluzuzeneko pieza batean, eta gero pieza txikitan mozten zen. John Spilsbury kartografo eta grabatzaile londrestarrari egozten zaio 1760 inguruan puzzleak merkaturatzea. Ordutik, kartoiarekin egiten dira nagusiki.

Ohiko irudiak naturako eszenak, eraikinak eta diseinu errepikakorrak izaten dira: gazteluak eta mendiak maiz ageri dira, baita beste gai tradizional batzuk ere. Hala ere, edozein irudi erabil daiteke. Artisau-puzzleen fabrikatzaileek eta puzzle bakarrerako eta tirada txikirako teknologiak erabiltzen dituzten enpresek gai ugari erabiltzen dituzte, hala nola ilusio optikoak, ezohiko artea eta argazki pertsonalak. Puzzle lau eta bidimentsionalez gain, tridimentsionalak eskala handiko ekoizpenean sartu dira, puzzle esferikoak eta birsorkuntza arkitektonikoak barne.

 Kanpo estekak 

Kategoria:Jolasa
Kategoria:Jostailuak
Kategoria:Jostailu tradizionalak